# Los Banhs de Rènnas

Los Banhs de Rènnas (Rennes-les-Bains en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Los Banhs de Rènnas :
| Cassanhas, Costauçan | Sèrras | Peiròlas |
| Coisan | | Arcas |
| Rènnas del Castèl | | Sogranha |

## Toponimia

Las fòrmas ancianas del nom son Ecclesia Sancti Nazarii de Aquis Calidis, en latin, en 1162, Valnei [comprene Balnei], en latin, en 1307, Rector de Balneis Montisferrandi, en latin, en 1347, locus de Monteferando et Balneis, en latin, en 1377, Règnes les Bains, en 1406, Locus de Valneriis [Balneriis], en latin, en 1377-1589, Les Baings, Les Bains, en 1594, Bains de Montferrand, en 1632, Les Bans, en 1647, Les Bains de Montferran, en 1781, Les Bains, en 1807. La prononciacion al començament del sègle XX es Rènnos, les Bans de Rènnos (grafia de l'abat Sabarthès), doncas normalament ['rrɛnnos] o [lej 'baŋ de 'rrɛnnos]. Banhs demanda pas d'explicacion, mès lo determinant es passat progressivament de Montferrand, nom d'un masatge sus un puèg, al nòrd-èst dels Banhs, ont i aviá un castèl, ara arroïnat, e que podiá aver d'importància de temps passat, a Rènnas, anciana capitala de Rasés e comuna prèpa. Per Rènnas, véser a l'article.

### Montferrand

Montferrand aviá un cossolat particular, mes èra del talhable dels Banhs. Las fòrmas ancianas son : Castellum que vocant Montferrad en 1063, Monsferrandus en 1231, Villa de Monteferrando en 1307, Locus de Montferrando et Balneis en 1377, Les Baings de Montferran en 1571, Montferran, hameau, 24 feux en 1807. Montferrand es format de mont, del latin montem, explicable per la situacion geografica, e un nom de persona (de senhor probablament) Ferrand, d'origina germanica.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| novembre de 2012 | (2026) | André Authier | | mètge reumatològue |
| març de 2008 | octobre de 2012 | Alain Girard | | |
| març de 2001 | 2008 | Robert Coudie | | |
| ? | 2001 | Jacques Hortala | PS | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Coisan; es ara del canton de de La Val Nauta d'Aude (Quilhan).

## Demografia

modificar « persona »  v · d · m 
Evolucion demografica Populacion comunala actuala (2013): 258, totala: 262 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 260 | 351 | 402 | 425 | 493 | 522 | 424 | 478 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 500 | 483 | 503 | 492 | 502 | 447 | 478 | 420 | 359 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 315 | 317 | 325 | 304 | 295 | 287 | 263 | 219 | 199 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 177 | 192 | 192 | 194 | 221 | 159 | 171 | 172 | 171 172 |
| 2009 | 2010 |
| 171 172 | 196 199 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 204 abitants e la densitat èra de 10,87 ab/km².

## Lòcs e monuments

* Vista sul pont de Sals
* La carrièra màger
* Los tèrmes antics
* La glèisa de Sant Nazari e Sant Cèlse
* Cementèri dels Banhs de Rènnas

## Véser tanben

* Comunas d'Aude

## Ligams extèrnes

* Los Banhs de Rènnas sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 346 legir en linha https://gallica.bnf.fr/ark:/12148/bpt6k110095d/f438.item.texteImage.zoom
* ↑ Abbé Sabarthès, Dictionnaire topographique du département de l'Aude, 1912, p. 248-249, legir en linha https://gallica.bnf.fr/ark:/12148/bpt6k110095d/f340.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 469, per Monferran
* Portal de Lengadòc